
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Ioan Mircea Paşcu,



Preşedintele Comisiei pentru apărare, ordine publică 

şi siguranţă naţională

AVIZ

asupra proiectului de Lege privind statutul poliţistului



Biroul permanent al Camerei Deputaţilor a transmis, cu adresa nr. 441 din 8 noiembrie 1999, Comisiei pentru drepturile omului, culte şi problemele minorităţilor naţionale, spre dezbatere şi avizare, proiectul de Lege privind statutul poliţistului.



În şedinţa din 2 februarie 2000, membrii comisiei au analizat proiectul de lege şi au hotărât, cu unanimitate de voturi, să îi acorde aviz favorabil, cu următoarele amendamente:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 24 (1) – “Activitatea şi comportarea poliţistului sunt evaluate o dată pe an, concluziile consemnându-se în aprecierea de serviciu, care se va finaliza cu acordarea unuia din calificativele: foarte bun, bun, corespunzător, mediocru, necorespunzător”.
	    Domnul deputat Liviu Alexandru Mera a propus introducerea unui nou alineat (11), care va avea următorul cuprins:

    “Aprecierea activităţii unui poliţist, trei ani consecutivi,  cu calificativul necorespunzător, duce la demiterea lui”.

    Amendamentul a fost admis de membrii comisiei cu unanimitate de voturi.
	    Autorul a avut în vedere că nu poate fi îmbunătăţită activitatea poliţiei fără a se avea în vedere calitatea şi eficienţa activităţii fiecărui poliţist. Ca atare, menţinerea în calitate de poliţist a unei persoane ale cărei rezultate au fost necorespunzătoare, trei ani consecutiv, nu se justifică.

	2.
	    Art. 29 (1) – “ Poliţistul are dreptul la pensie de serviciu şi la ajutoare potrivit dispoziţiilor prezentei legi.

    (2) Limitele de vârstă pentru pensionarea poliţistului sunt 52 de ani pentru bărbaţi şi 50 de ani pentru femei, indiferent de gradul profesional.

    (3) Poliţistul se poate pensiona la cerere, înainte de împlinirea vârstei prevăzute în alineatul (2), la împlinirea vârstei de 50 de ani bărbaţii şi 48 de ani femeile, dacă au o vechime în muncă de minimum 25 de ani bărbaţii şi 20 de ani femeile, beneficiind de pensie de serviciu integrală.

    (4) În funcţie de activitatea desfăşurată, competenţa profesională şi starea sănătăţii, la solicitarea poliţistului, ministrul de interne poate 
	    Domnul deputat Tănase Tăvală a propus eliminarea de la art. 29 , a următoarelor alineate: (1), (2), (3), (4), (5), (8), (9), (11).

    Amendamentul a fost admis de membrii comisiei cu majoritate de voturi.

    Ca urmare, art. 29 va avea următorul cuprins:

    “Art. 29  

    (1) Vechimea în muncă a poliţistului cuprinde perioadele prevăzute de legislaţia în vigoare, inclusiv cele în care a fost îndeplinit serviciul militar obligatoriu, a fost elev al unei şcoli militare sau de poliţie ori al unei instituţii militare sau de poliţie de învăţământ superior, a fost concentrat, mobilizat sau în prizonierat.

    (2) Stabilirea pensiilor, plata acestora şi evidenţa pensionarilor se fac prin organul de specialitate al Ministerului de Interne.
	    Alineatele propuse spre eliminare conţin o seamă de dispoziţii ce consacră avantaje importante pentru poliţişti comparativ cu drepturile acordate celorlalte categorii de persoane intrând sub incidenţa prevederilor Legii sistemului public de pensii. Acest lucru contravine dispoziţiilor alin. (1) al art. 16 din Constituţia României.

crt.

(textul iniţial)

	0.
	1.
	2.
	3.

	
	aproba, anual, menţinerea în activitate peste limitele de vârstă prevăzute la 

alin. (2) cel mult 5 ani, cu excepţia chestorilor care pot fi menţinuţi în activitate până la vârsta de 60 de ani.

    (5) Poliţistul cu o vechime de cel puţin 25 de ani bărbaţii şi 20 de ani femeile, beneficiază de pensie de serviciu potrivit reglementărilor aplicabile personalului din sistemul de apărare, ordine publică şi siguranţă naţională.

    (6) Vechimea în muncă a poliţistului cuprinde perioadele prevăzute de legislaţia în vigoare, inclusiv cele în care a fost îndeplinit serviciul militar obligatoriu, a fost elev al unei şcoli militare sau de poliţie ori al unei instituţii militare sau de poliţie de învăţământ superior, a fost concentrat, mobilizat sau în prizonierat.

    (7) Stabilirea pensiilor, plata acestora şi evidenţa pensionarilor se fac prin organul de specialitate al Ministerului de Interne.

    (8) Poliţistul pensionar care a fost decorat cu ordinul “Meritul Militar” şi(sau cu Ordinul “Meritul Poliţienesc” clasele a III-a, a II-a şi I, beneficiază de majorarea pensiei cu 10%, 15% şi, respectiv 20%.

    (9) Poliţistul beneficiază la pensionare de un ajutor bănesc acordat în condiţiile legii.   


	        (3) Pensiile poliţiştilor se actualizează, periodic, în raport cu salariile de bază ale poliţiştilor în activitate”.

	0.
	1.
	2.
	3.

	
	    (10) Pensiile poliţiştilor se actualizează, periodic, în raport cu salariile de bază ale poliţiştilor în activitate.

    (11) Fondurile necesare pentru plata pensiilor cuvenite poliţiştilor, potrivit prevederilor prezentei legi, se constituie din plata contribuţiei la asigurările sociale, iar diferenţa până la pensia cuvenită se asigură de la bugetul de stat”.
	
	

	3.
	    Art. 33 (2) – “Poliţistul care îşi manifestă fidelitatea faţă de instituţie, prin desfăşurarea unei activităţi continue de 5, 10, 15, 20 şi, respectiv, 25 de ani, beneficiază, după caz, de un spor de 15, 20, 25, 30 şi, respectiv, 35% calculat la salariul lunar de bază”.
	    Domnul deputat Tănase Tăvală a propus eliminarea alin. (2) de la art. 33.

    Amendamentul a fost admis de membrii comisiei cu majoritate de voturi.
	    Se introduce un criteriu de evaluare relativă şi discriminatorie în raport cu prevederile Statutului funcţionarilor publici (Capitolul VII, Secţia I).




Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 5 (3) – “Poliţistul este îndreptăţit să refuze executarea unei dispoziţii despre care ştie sau trebuie să ştie că este ilegală. El va informa, de îndată, despre ilegalitatea dispoziţiei şi neexecutare pe superiorul şefului sau autoritatea superioară celei care a dat o asemenea dispoziţie”.
	    Domnul deputat Liviu Alexandru Mera a propus eliminarea alin. (3) de la art. 5.

    Membrii comisiei au respins amendamentul cu 2 voturi pentru, 4 împotrivă şi 2 abţineri.
	    Refuzul de executare a unei dispoziţii considerată ilegală ar putea conduce la un comportament abuziv din partea poliţistului cu urmări grave pentru disciplina şi coerenţa acţiunii într-o instituţie atât de importantă precum poliţia.


PREŞEDINTE,

Marţian Dan

